मदनलाल लक्ष्मणदास टहलियानी
न्यायमूर्ति मदनलाल लक्ष्मणदास टहलियानी (जन्म: 23 दिसंबर 1953), महाराष्ट्र के लोकायुक्त हैं। इससे पूर्व वे मुंबई उच्च न्यायालय के न्यायाधीश रह चुके हैं। वर्तमान पद के लिए उन्होने सेवानिवृत्त न्यायाधीश पी.बी. गायकवाड़ का स्थान ग्रहण किया है, जिनका इस पद पर कार्यकाल एक जुलाई 2014 को समाप्त हो गया था। सेशन जज के रूप में उन्हें मुंबई आतंकी हमले में जिंदा पकड़े गए एकमात्र आतंकी मुहम्मद अजमल कसाब के मुकदमे की सुनवाई हेतु जाना जाता है, जिन्होने कसाब को फांसी की सजा सुनाई थी।